Aihekokoanaisuutena on Lähesty Pyhän Hengen tulta.
Tämän opetuksen aiheena ovat tiedon sanat.
Pyhä Henki jakaa kullekin niin kuin tahtoo.
Ensimmäisenä ovat viisauden sanat ja toisena tiedon sanat -
siellä yhdeksän yliluonnollisen Pyhän Hengen lahjan luettelossa.
Tiedon sana tuntuu vähän erikoiselta, -
koska kyllähän ihmisellä tietoa ja ymmärrystä on, -
mutta kaikki tieto ja viisaus on kätkettynä Kristuksessa.
Kun Hän lähetti Pyhän Hengen Puolustajaksi, -
niin vasta Paavalin aikana tuli niin runsaasti eritellyksi, -
että Pyhä Henki voi vaikuttaa myös asioita, -
jotka eivät ole ihmistietoa.
Jumala tahtoo näin näyttää kokemusmaailman kautta jotakin, -
joka vie Jumalan valtakuntaa tietyllä tavalla eteenpäin.
Erikoisia tiedon sanoja -
on saanut vuosien varrella kuulla, nähdä ja kokea.
Noin 30 vuotta seurasin Turussa sellaisia tilaisuuksia, -
joissa tilaisuuden vetäjällä oli tiedon sanojen lahja.
Hän sanoi esimerkiksi, että Herra parantaa jonkun oikean käden.
Hän sanoi - ja se tapahtui sillä hetkellä.
Monesti kuitenkin tiedon sana voi avata aivan toisen asian.
Ehkä sekin asia korjaantuu, mitä varten tiedon sana annetaan, -
mutta voi tapahtua jopa sellaista kuin noin 30 vuotta sitten.
Minua oli pyydetty armolahjoista opettamaan.
Sanoin sitten, että jollakin on ongelmia homejuuston kanssa.
On se nyt vähän erikoista lähteä seurakunnassa puhumaan -
ongelmista homejuuston kanssa.
Ei siellä kukaan nauranut. Jotenkin Herran Henki oli siinä niin läsnä.
Yksi perältä nosti kätensä ja sanoi: -
"Se on minulle ainoa, mille olen allerginen."
Se ei siis käynyt hänelle.
No, hän tuli rukouksiin lopussa.
Herra osoitti hänelle jotakin, niin että hänen sydämensä oli valmis -
ottamaan Herran Jeesuksen Kristuksen omaksi Vapahtajakseen.
Tarvittiin homejuustoallergia pelastusta varten.
Saattoi olla, että hän parani siitä myös.
En tullut kysyneeksi, eikä sitä ole taltioitu mihinkään.
Homejuusto tuli hänelle kuitenkin uuden elämän aluksi.
Ne voivat olla kyllä niin erikoisia asioita.
Jossain Kullaan kirkossa oli iso joukko ihmisiä.
Mistähän nämä sydämeen ja ajatuksiin annetaan?
Sanoin, että jollakin on Mersun kanssa ongelmia.
No, voi hyvänen aika!
Ei kai tämä nyt ole Pyhän Hengen kanssa missään tekemisissä?
Kolme miestä tuli. Heillä oli ongelmia Mersun kassa.
Yhden miehen ongelma oli vähän erikoinen.
Mersu oli jäänyt hänen pihaansa, ja hän tuli esirukousta varten.
Lääkäri oli sanonut hänelle, -
että Etelä-Ruotsiin evankeliumi- matkalle et voi lähteä.
Et voi ajaa autoa. Niska on siinä kunnossa.
On vaarallista ajaa autoa niska tuossa kunnossa.
Oli ongelma. Mersu oli pihassa, mutta syy oli tuo niska.
Etkä voi ymmärtää, että tuo tiedon sana tarvittiin hänelle, -
että hän parani. Rukouksessa Herra otti pois niskaongelman, -
jonka lääkäri oli diagnosoinut.
Hän meni Mersulla pitämään tuon evankeliumitilaisuuden.
Nämä ovat nyt vähän sieltä ääripäästä, -
mutta Jumala on rajoittamaton.
Monien armolahjojen kohdalla voi olla niin, -
että inhimillinen viisaus pistää paulan: en voi sanoa tätä.
Ehkä puoli vuotta sitten oli eräs tilaisuus.
Puheen jälkeen tulin sanoneeksi, -
että nyt ei mennäkään esirukousjonoihin, -
vaan sen mukaan, kun Herra antaa tiedon sanoja.
Siinä varmaan täytyy olla uskon lahja kyseessä, -
koska minulla ei ollut mitään tiedon sanoja olemassa -
eikä niitä aina tule.
Kun oli kahviväliaika, niin kävikin niin, -
että tulin sanoneeksi rukousajan alkaessa -
että ne, joilla on tai on ollut vasemmassa pohkeessa kipuja, -
tulevat tänne etupenkkiin. Kolme ihmistä tuli.
Tiedon sanan antama asia oli heille todellisuutta.
En tiedä lainkaan jälkikäteen, millaisia parantumisia tapahtui.
Joskus ihminen parantuu sillä hetkellä, kun tiedon sana sanotaan.
Itselläni on käynyt näin.
Aikanaan Ceylonin saarelta oli Beryl Vigramaradne.
Hänestä minä vastavalmistuneena pappina Vartiokylän srk:ssa näin, -
että hänellä hyvin monet armolahjat toimivat varsin vahvasti.
Kun hän tuli Vartiokylän Puotilan kappeliin pitämään tilaisuuksia, -
niin menin sinne myös itse entisenä puutarhurina.
Minulla oli stressistä vahva mahakatarri.
Aamuisin heräsin hyvin aikaisin.
Siinä aikaisin herättyäni -
minun piti kävellä, juoda ja syödä. Sitten vatsakatarri vähän helpotti.
Piti herätä pari tuntia liian aikaisin sen takia, -
että pääsee töihin ilman katarrikipuja -
tai vähemmillä kivuilla.
Asetuin etupenkkiin laitimmaiseksi. Ajattelin näet, -
mitähän seurakunta nyt miettii, että pappikin...
Siis jonkunlaiseen riman ylitykseen menin siinä.
Hän kävelee ohi ja sanoo: "Jeesuksen nimessä olet terve."
Minä pahastuin. Ei, hyvänen aika! Että tuolla lailla ohittaa.
Ei edes rukoile. Rukousta varten tulin.
Paljon jälkeenpäin tajusin, -
että hänellä oli Jumalan Hengen ilmoitus, -
että Jumala oli jo parantanut tai paransi sillä hetkellä.
Ensimmäisenä aamuna pitelin vatsaani ja ihmettelin, -
että kas, kun myöhemmin heräsin. Toisena aamuna sama juttu.
Voitko ajatella, miten kauhea epäusko pastorilla oli, -
kun kolmantena aamuna vasta ymmärsin, että olen parantunut.
Eikä katarria ole tullut sen jälkeen.
Sama tapahtui polvien kohdalla, -
kun amerikkalainen mies rukoili Jyväskylässä Kortepohjan kirkossa.
Hänellä oli vähän erikoinen tapa rukoilla. Hän tarttui nilkkoihin.
Minulla oli selkärangan välilevy sillä lailla liikahtanut, -
että oli kauhea tuska.
Silti olin palvelemassa toisia esirukoilijana.
Hän siis rukoili niin, että otti nilkoista kiinni.
Hän pyysi menemään etupenkkiin selkä kiinni selkänojaan.
Sitten hän pyysi ojentamaan jalat ja otti nilkoista kiinni.
Samalla hetkellä selkä parani.
Oikein tuntui, että joku heilautti selkää. Kukaan ei heilauttanut, -
mutta Pyhä Henki oli siinä opettamassa ja parantamassa.
Sitten hän vaan naurahti ja läpsäytti polviani.
Nivelsiteet olivat olleet revenneet ja polvet monesti menneet lukkoon.
Minun oli pitänyt kovien kipujen kanssa kääntää ne auki.
Oli jo sanottu, että leikattaessa on 50 %:n mahdollisuus, -
että jompikumpi joutuu suoristettavaksi.
Kun nämä nuoruudessani tapahtuivat, -
ei osattu vielä hoitaa leikkauksessa polvia niin kuin nykyään.
Polvet paranivat täydellisesti.
Hänellä oli tiedon sana, että noita polvia pitää koskettaa.
En ollut puhunut polvista mitään.
Kuule ystävä, jos ajatellaan tiedon sanojen mahdollisuutta, -
niin ajattele sairaita ihmisiä seurakuntaelämän ulkopuolella.
Erilaisissa mielen sykkyröissä eli -
suurissa sisäisissä vaikeuksissa olevia ihmisiä.
Jos tiedon sana paljastaa, niin he tajuavat, -
että tuo ihminen ei voinut tietää.
Tässä on jotenkin Jumala läsnä.
Siis kun Jeesus sanoi, että aika on täyttynyt, -
niin Hän toi Jumalan valtakunnan monimuotoisuuden mukanaan.
Tärkeintä on tehdä parannus. Hän toisessa kohtaa sanoo, -
että etsikää ensin taivasten valtakuntaa, Jumalan valtakuntaa -
ja Hänen vanhurskauttaan, niin saatte kaiken muun sen ohella.
No, tämä raamatunkohta liittyi kyllä syömisiimme, juomisiimme, -
ja päälle pukemisiimme, mutta Hän lisäsi: -
Älkää mistään murehtiko, -
sillä huominen päivä pitää murheen itsestään.
Riittää kullekin päivälle oma vaivansa.
Oli yksi 13-hengen tilaisuus koolla ja opetin armolahjoista.
Ennen kuin lopetin tuon opetuksen, sanoin, -
että täällä on joku, jolla on niin vaikeaa olla tilaisuudessa, -
että tekisi mieli koko ajan vaan huutaa.
Seurakunnan yksi olemushan on, -
että haetaan sisäistä tukea ja vapautusta.
Opetuksen jälkeen tulee kaksi ihmistä.
Kun he kumpikin erikseen kertoivat omaa tilannettaan, niin tajusin, -
kuinka mahdottoman suurissa vaikeuksissa -
joku tulee etsimään apua seurakunnasta!
Ei ollut ollenkaan ihme, miten tiedon sana piti paikkansa, -
mutta että 13:sta kaksi!
Niin vaikeassa tilanteessa!
Ja kuinka monta kertaa me emme seurakunnassa tajua, -
että niillä, jotka tulevat, onkin kuorma mukanaan - reppu täynnä.
Jeesus voisi reppua keventää, eheyttää särkynyttä -
tiedon sanojenkin kautta.
Usein tiedon sanoja haetaan siksi, -
että tapahtuisi paraneminen ruumiillisesta sairaudesta.
On aika erikoista, -
että tiedon sanan kokeminen lahjan saajalla muodostuu -
kolmella eri tavalla.
On merkillistä, että yhden tilaisuuden alkaminen Tampereella...
Oli vähän erikoista, että ennen omaa puheenvuoroani koin, -
että voi hyvä Jumala, anna uskon henkeä tähän tilaisuuteen!
Ei tässä ole paljon Jeesuksesta ja Jumalasta edes mainittu.
Näin oli oma tuntumani. Anna, Jumala, uskon henki!
Et voi kuvitella, kuinka sillä hetkellä -
ihan kuin tästä olisi mennyt joku terävä läpi.
Ai, että sattui kovin! Mutta se meni saman tien ohi.
Kun olin kouliintunut vähän tämän lahjan kanssa, -
niin kysyin, onko jonkun oikea hartia kipeä.
Kun suomalainen on vähän arka, ei kaikki aina tapahdu sujuvasti.
Pyysin laulajia ja soittajia katsomaan seuraavan kappaleen.
Saamme musiikkia ja yhdymme laulamaan, ennen kuin puhun.
Et voi kuvitella! En sinä päivänä puhunut ollenkaan.
Eräs vanhempi nainen nosti terveemmän kätensä ja sanoi, -
ettei ollut viime yönä nukkunut ollenkaan. Hartia on niin kipeä.
Pyysin häntä eteen, niin rukoillaan.
Kaksi minuuttia - ja hän nosteli kättänsä.
Ei yhtään kipeä!
Uskossa rukoillen pyytämäni uskon henki oli tarpeen, -
että Jumala jotenkin tulisi läsnä- olevaksi. Hän tuli ihmeen kautta.
Tiedon sana toi tämän sairaan ihmisen käden esiin -
suurella kivulla, niin kuin olisin haavoittunut itse.
Se oli vain se pieni hetki, niin kuin tiedon sana usein on.
Vain pieni hetken kipu varpaassa, hartiassa tai missä onkaan.
Kun sanoo sen julki, niin voitko kuvitella, että sieltä se tulee.
Jollakin ihmisellä on juuri se kohta kipeä.
Kun yhdessä paikassa tätä opetin ja pidin myös sellaisen rukouksen, -
että piti rukoilla kesken opetuksen.
Myöhemmin katsoin sitä opetusta, kun se oli videoitu.
Huomasin, että Jumala vastasi täydellisesti siihen rukoukseen.
Rukouksen jälkeen etupenkin lähellä olevan pariskunnan rouva -
sai kaksi hyvin täsmällistä tiedon sanaa.
Heti siellä nousi käsi.
Hän ei tiennyt, mutta Herran Henki halusi kohdata nämä ihmiset.
Kysyin siinä videoinnissa, -
oliko hän koskaan saanut mitään tiedon sanoja ennen.
Ei hän ollut koskaan saanut ennen.
Siksi nämä opettamiset ovat myös mahdollisuuksia.
Näin Jumalan Pyhässä Hengessä monimuotoisesti suunnittelema -
tulee yliluonnollisella tavalla esiin ja auttaa ja vapauttaa ihmisiä -
sairaudesta tai joskus demonivoimista.
Näin nämä asiat tulevat vapaudeksi ja siunaukseksi -
Jumalan määräämällä yliluonnollisella tavalla.
Tähän kohtaan vielä tämä yliluonnollisuus, -
ennen kuin käsittelen kaikki kohdat, -
miten tiedon sana toteutuu käytännössä.
Nimittäin Jeesus sanoo ihmeelliset sanat, -
jotka herättivät minussa kysymyksiä.
Hän sanoo kohdassa Joh. 10:9: -
"Minä olen ovi; jos joku minun kauttani menee sisälle, -
niin hän pelastuu, ja hän on käyvä sisälle ja käyvä ulos -
ja löytävä laitumen."
Rupesin kyselemään. Ensin mennään sisälle ja pelastutaan -
Jeesuksen pelastussanoman takia, -
koska Hän ristillä on sovittanut kuoleman.
Hän on myös sovittanut synnit ja kantanut sairaudet -
ja vielä ylösnousemuksessa voittanut kuoleman.
Ihminen menee ovesta sisälle -
ja pyytää Jeesusta Herrakseen ja Vapahtajakseen.
"Anna, Jumala, minun syntini anteeksi Jeesuksen ristintyön -
ja ylösnousemuksen tähden.
Tule, Jeesus, elävänä minun elämäni Herraksi."
Sen lisäksi pitäisi mennä vielä sisälle. Niin minne?
Kuule ystävä, kun Jeesuksen opetuslapset menivät sisälle -
eli lähtivät Jeesusta seuraamaan, niin se oli yliluonnollista -
Jumalan valtakunnan todellisuutta.
Se Jumalan valtakunnan todellisuus oli sellainen, -
että jokainen Jeesuksen opetuksen sana meni ihmisten sisimpään.
Se oli uskon alkajan ja kasvattajan työtapa -
puhua Jumalan armoa ja totuutta ja rakentaa Jumala-yhteyttä.
Jeesus sanoo, että jolla on korvat, hän kuulkoon -
eli sisäinen vastaanottokyky.
Jeesus ruokki Sanalla ihmisiä.
Kun he rakentuivat sisäisesti, he samalla näkivät ihmeitä: -
paranemisia, riivaajahengistä vapautumisia -
ja myös kuolemanjälkeistä elämää -
eli Jeesus herätti kuolleita - useita kertoja.
Siis se yliluonnollisuus.
Sitten Hän valtuutti opetuslapsia yliluonnollisiin lahjoihin.
Se suhde tuli tavallaan kestäväksi.
Tiedätkö, kun Jeesus valtuuttaa tänä päivänä, -
niin se yliluonnollisuus on samanlaista.
Hän lähetti parantamaan sairaita, ajamaan ulos riivaajia, -
herättämään kuolleita. Nykyäänikin heitä herätetään eri maanosissa.
Tiedon sana on merkillinen lahja.
Jokainen, joka näkee jotain tällaista tapahtuvan, tajuaa, -
että tässä on Jumala mukana. Ainakin hän ihmettelee.
Kun minäkin koin parantumisia itse, -
niin olin yhä vakuuttuneempi siitä, että Jumala rakastaa.
Hän lähetti Jeesuksen, ja Jeesus lupasi lähettää voiman korkeudesta.
Mutta tämä Lähesty Pyhän Hengen tulta.
Voima korkeudesta on hyvin monimuotoista ja eritasoista.
Siksi eri lahjoissa - tiedon sanassakin -
Hengen opettamiin asioihin ei monesti inhimillinen tieto ylety.
Se on Jumalan kasvatusta ja johdatusta.
Se on todella myös yksi evankelioimisen väline, -
kun seurakunnan, kirkon ja tilaisuuksien ulkopuolella -
tiedon sana tulee ja rohkeasti sen puhut.
Ensin ehkä niin, että saat luonnol- lisella tasolla yhteyden ihmisiin.
Ei ylitsekäyvästi, vaan samalta tasolta lähestyen.
Siinä rakkaudessa sitten, -
kun rakkaus voittaa syntien paljouden.
Olkoon se vaikka alatien kulkija tai rikas ylätien kulkija -
tai inhimillisesti viisas.
Kaikessa tässä me monesti katsomme ihmisen ulkomuotoa, -
mutta Jumala näkee sydämen. Näinhän se on joka kerta ollut.
Samuelillakin aikanaan, kun hän oli kuningasta voitelemassa.
Ei meidänkään pitäisi tehdä ihmisestä ulkomuotodiagnoosia.
Kun tämä ihmeellinen armolahja, tiedon sana, tulee, -
voit kokea vaikka varpaan välissä jotain.
Lapissa tapahtui näin.
Isonvarpaan ja seuraavan varpaan välissä tuntui kipua.
Sanoin, että jollakin on oikeassa jalassa tulehdus ja kipua.
Heti tuli alttarille ihminen. "Ihmeellistä! Mistä tiesit?"
En minä tiennyt, mutta Jumala tahtoi, että kanssasi rukoillaan.
Mitä tämmöisistä seuraa?
Se on monesti valtava sielunhoito tai suurien asioitten kohtaaminen -
tai sitten parantuminen.
No, sitten voimme nähdä. Näkyjen lahjakin voi olla tiedon sanana.
Siinä näkee samalla hetkellä jonkun kyynärpään, peukalon, -
nenän tai korvan.
Silloin havaitsee, että näky tulikin tiedon sanana.
Sitten on vielä mahdollista, että tulee mieleen jotain.
Herran Pyhä Henki voi olla -
linkittyneenä niin, että tiedon sana tuleekin ajatusmaailmoihin.
Joskus ennen tilaisuutta on tullut esimerkiksi 7 tiedon sanaa, -
joista kaikki tulivat näkyviksi - paitsi viimeinen.
Siinä joku tulee oikea jalka suorana ko. tilaisuuteen.
Kymmeniä ihmisiä seurasin etukäteen, -
että kukas nyt tulee, niin tiedän heti. Ei tullut ketään.
Tilaisuuden päätyttyä olimme vielä kahvilla.
Sitten naapuripaikkakunnan taksikuski tuli.
Emäntä selitti, että he laittoivat isoäidin arkkuun -
eivätkä voineet tulla suoraan tilaisuuteen.
Silti he ajattelivat tulla vielä rukoilemaan.
Taksikuskilla oli tuo jalka suorana.
Rukoilimme ja hän sai avun.
Joskus parantuminen tapahtuu sillä hetkellä.
Pidin Kanadassa tavallista luterilaista jumalanpalvelusta.
Siellä tuli, että jonkun nenässä ja poskessa oli ihottumaa -
ja jotakin muutakin ongelmaa.
Samalla hetkellä puoliso sanoi: "Ei, nyt ei näy yhtään mitään."
Sillä hetkellä Herra katsoi siis parhaaksi -
parantaa tuon perheen emännän hänen vaivoistaan.
Kun tuo yliluonnollinen tulee seurakuntaan, Hän lähettää ulos.
Kun sitten seurakunnan ulkopuolella tapahtuvat nämä ihmeet, -
siellä löytyy laidun, ja Jumalan valtakunta menee eteenpäin.
Tiedon sana on hyvin voimakas Jumalan Hengen antama ase.
Siellä täällä maailmassa kaduilla tätä tapahtuu -
ja toivon mukaan Suomessakin. Lähesty Pyhän Hengen tulta.
Tätä pyydämme Jeesuksen Kristuksen nimeen. Aamen.
Tekstitys: Tuula-Riitta Virrankare